JohanHeinsen/ENO huggingface dataset:
Den Vest-Sjællandske Avis, 1834-04-19
Et smukt moderne Birketræes Chatol, uden Opsats, anvises tilkiøbs af Avis Expeditionen. 4. Nye Lodsedler til 2den Classe Classe=Lotteriet, af det 87de Kongelige ClasseLotterie, saavel Hele, Halve som Qvarter, ere at bekomme hos Undertegnede. Det bemærkes: at Fornyelsen af Lodsedler fra foregaaende Trækning maae skee inden den 25de d. M. Slagelse Postgaard den 17de April 1834.) Schiøtt.
Den Vest-Sjællandske Avis, 1834-04-22
Den Vest-Siællandske Avis. eller: Ugeblad. Slagelse. den for landske Historie. uden og indenfor tigste Nyeheder. Dagens vig Redigeret af Pastor, Ridder Bastholm. Trykt og forlagt af Peter Magnus, 20de Aarg. Tirsdagen den 22de April 1834. No. 32. Med Kongelig allernaadigst Tilladelse, at forsendes med Brevposten i Danmark, og Hertugdømmene Politiske Betragtninger.
Den Vest-Sjællandske Avis, 1834-04-22
Nyeste Post-Efterretninger. Man har i Hamborg faaet Efterretninger fra London af 15de April. Til denne Stad var ankommen Beretning om telegraphiske Depescher fra Paris til Calais af det Jndhold: at Roeligheden var der bleven forstyrret den 12te om Aftenen, da Folkesværme havde opfyldt Boulevards=Gaden, Vivienne og nogle andre Qvartere med Oprørskrig; men de vare blevne adspredte af Nationalgarden. De consoliderede Fonds faldt i London ved denne Efterretning. Men kort efter ankom en Stafet fra Calais med det Budskab, at en nye telegraphisk Depesche var ankommen til denne Stad d. 14de om Morgenen af det Jndhold: at Pobelen havde den 13de om Aftenen forsøgt paa at opkaste Barricader; men den 14de om Morgenen, bleve de alle kastede overende; de Kæmpendes Antal var ubetydeligt. Nationalgarden og Linietropperne havde handlet i Forening med hinanden; Kl. 9 1/2 var alt forbie; tillige hedder det: Factionisterne ere i vor Magt. - Ved denne Efterretning stege Fonds paa nye i London. Denne Tumult i Paris, hvorom nærmere Efterretninger forventes, er bleven foranlediget af en mere alvorlig i Lyon, hvorom vi ville først meddele de nyeste Efterretninger nemlig, de som man har over London med Dampskibet. En Correspondent fra Paris havde anmeldt: at den Franske Regiering havde den 13de faaet en telegraphisk Depesche af det Jndhold: at hele Lyon var besat af Tropper, og at Kampen var forbie. Det sidste Nummer af Moniteuren melder endnu ikke denne Efterretning, den beretter blot: at Tropperne i Lyon havde 120 Saarede og 80 Døde; iblandt de første Oberst Mounier, som var haardt saaret. Jnsurgenterne skulle have havt 600 Døde og Saarede.
Den Vest-Sjællandske Avis, 1834-04-22
General Aymar havde kun 3 Regimenter og et Artilleriecorps. Krigsministeren havde paa en indstændig Anmodning afsendt en anseelig Krigsmagt under General Schram. Kl. 6 om Aftenen d. 12te blev holdet Ministerraad. Alle Oberster af Nationalaarden vare forsamlede i Stabshotellet og toge Forholdsregler med Hensyn til Folkeopløbet i Paris. Hr. Persil havde sagt til nogle Medlemmer af de Deputeredes Kammer: at Regieringen maatte af Uroelighederne i Lyon tage Anledning til med et Slag at giøre Ende paa Foreningerne. Derfor vare blevne om Natten til den 11te skreven Circulairer til alle Departementer, angaaende at Præfecterne skulle paa det hurtigste exeqvere Loven mod Foreningerne. De nyeste Efterretninger og Tumulten i Lyon, som man umiddelbart har faaet fra Paris ere af 12te April. Det hedder deri, at man ikke havde siden d. 10de faaet nye telegraphiske Depescher fra Lyon, som man tilskrev deels det mørke, Veirlig, og deels at Jnsurgenterne have ødelagt Telegraphen ved Limonest, en Miil fra Lyon. Ogsaa har Regieringen ikke meddeelt egentlige officielle Beretninger at den har faaet dem, og at disse ere af den beklageligste Beskaffenhed, kan sees af følgende Artikel, som Moniteuren har optaget af Bladet Bulletin de Soir af 11te April.
Den Vest-Sjællandske Avis, 1834-04-22
Regieringen har denne Morgen ved en Stafet modtaget en udførlig Beretning om Begivenhederne den 9de, den meddeler en sørgelig Skildring, af Udgydelsen af de Franskes Blod; men den giver os tillige de bestemte forsikkringer og at Orden og Loven have seiret. De offentlige Auctoriteter var i flere Dage forberedte derpaa, og forventede en Begivenhed. Det var let at forudsee nemlig, at Rolighedsforstyrrerne, efterat de havde opgivet Haabet om at betvinge den offentlige Magt i Hovedstaden, som der understøttes af Nationalgarden og Garnisonen, tænkte paa at anstille et Forsøg i Provinserne, og at de havde udvalgt, den ulykketige Stad Lyon, Hovedstaden for vor Jndustrie dertil. Mutalisterne syntes ikke tilbøilige til at indlade sig paa denne Plan, og det er næsten vist at kun de Arbeidere som høre til de politiske Selskaber have taget Partie med Anarchi sterne. Den tappre General Aymar havde allerede Dagen i forveien taget sine Dispositioner. Rets falen blev godt bevogtet; Forstærkninger som vare tilkaldte fra Omegnen vare deels rykkede ind i Staden, og nærmede sig deels til den. Præfecteuhavde begivet sig til Pladsen St. Juan for at conferere med den bevæbnede Magt. Endskiønt der blev holdet Ret, saa var dog Pladsen tom, saa at man kunde forvente at Anarchisterne ville rykke løs i Masse; de lode sig virkelig see Kl. 11. En Mand oplæste en mordbrænderisk Proclamation, og faa Minuter derefter begyndte de at oprette Barricader. Præfecten gav uden Betænkning Signal til Angreb, Marschal D. C. Buchet, som commanderer i Rhone=Departementet under Generallieutenant Aymars Overcommando, rykkede fremmed Tropperne. Gensdarmeriet commanderedes af den tappre General Cornet, og Jnfanteriet trængte frem med det største Mod imod Barricaderne og erobrede dem under en livfuld Geværild. Præfecten forlod ikke Tropperne og var tilstæde ved Fægtningen. Den heftigste Fægtning fandt Sted paa Præfecturpladsen. Oprørerne havde forskandset sig stærk i den nye provisoriske Sal. Pallisaderne maatte forceres med Kanonskud; de bleve snart knusede, Forsvarerne slagne paa Flugten og Pladsen besat. Derpaa bleve Flinteskud længe vexlede imellem Tropperne, og Jnsurgenterne som havde opstillet sig i Gallerie de L'Argul. Man maatte atter bruge Kanoner, Galleriet blev forceret og Tropperne trængte ind. Et Huus som var opfyldt med Skarpskyttere blev aabnet med Petarder. Mange bleve gjorte til Fanger, nogle saarede, andre sværtede af Krudtet. Tropperne seirede paa alle Punkter. Flere Fægtninger fandt Sted paa Broerne, paa Pladsen des Terreaux, og i Croix Rousse. Kanoner og Musketskud gienløde i flere Timer igiennem denne industriøse Stad, hvori man allene havde hørt Væverstolenes Allarm naar ikke Factionerne havde bragt den i Forvirring. Militairene og de civile Auctoriteter have kappedes med hinanden i Hengivenhed i denne Kamp, som varede i 5 Timer. Kl. 4 om Eftermiddagen var den forbie, kun enkelte Flinteskud løde hist og her Tropperne udhvilede sig. Regieringen har ikke faaet nogen telegraphisk Depesche siden den i Gaar, som meldte at General Aymar var Herre over alle Positioner. J alle Naboegne var det roeligt.
Den Vest-Sjællandske Avis, 1834-04-22
Det var noget foruroligende at Regieringen ikke selv meddeelte de Depescher, som den vist havde faaet. Fabrikarbeiderne skulle have udgjort 8000 Mand, og have fægtet med et beundringsværdigt Mod og Orden. - Efter Jndenlandsk Ministeren Hr. Thiers Yttringer i de Deputeredes Kammer skulde man troe at General Aymar har seet sig nødsaget til at indtage en sikker Stilling, for ikke at udsætte sine Soldater for at dræbes i de snevre Gader, eller for ikke aldeles at ødelægge Staden. Han tilstod at Kampen varede ved endnu, men havde ingen farlig Karakteer. - Bulletin des Lois indeholder allerede Loven imod Foreningerne, antaget af Pairenes Kammer med 107 mod 22 Stemmer, og forsynet med Kongelig Sanction af 10de April. - Fyrsten af Ligne og Marqvierne van Overschille, og de Trazegnier, hvis Hoteller ere bleve udplyndrede i Brüssel, ere ankomne til Paris; i hiin Stad er det roeligt.
Den Vest-Sjællandske Avis, 1834-04-22
Man erfarer: at de fra de Østerrigske Stater forviste Polakkere, som vare blevne paa Keiserlige Skibe overbragte fra Triest til Nordamerika, have paa Rheden ved Gibraltar d. 12te Februar, da det var Keiserens Geburtsdag, og en Deel af Officererne vare gaaede i Land, giort et Forsøg paa at bemægtige sig Skibene, men Mandskabet giorte en kraftfuld Modstand og Anførerne bleve arresterede og stillede for en Krigsret. - Regieringen i den democratiske Canton Bern skal bestemt vægre sig ved at forvise de 500 Polakkere som opholde sig i Cantonerne, uagtet de indstændige Forestillinger fra Regieringscommissionen, og true med at opstille 60,000 Mand til at forsvare sit System, dersom man vil giøre Forsøg paa at tvinge den til Eftergivelse.
Den Vest-Sjællandske Avis, 1834-04-22
Alle Efterretninger fra Ægypten og Syrien tale om det første Lands indvortes Udtømmelse og Svækkelse, og om den herskende Misfornøielse i det sidste, og om at det nu vilde blive let for Sultanen dersom han brød Freden at faae sine tabte Lande tilbage. Man veed ikke om dette forholder sig virkelig saaledes eller der stikker en Politik under Udbredelsen af disse Rygter.
Den Vest-Sjællandske Avis, 1834-04-22
Jndenlandske Efterretninger. Eieren og Redacteuren af Aarhuus-Stiftstidende har i samme ladet indrykke et smukt og sandru, af ham selv forfattet Stykke, som ender med følgende Ord: "J een Bøn mødes i Dag, som i et Brændpunkt, vore helligste Ønsker: Himlens Velsignelse og Varetægt over Kong Frederiks hvide Haar! Mindet og Ønsket ere i Dag uadskillelige. Aar 1584 hyldedes Danmarks uforglemmelige Heros, Christian IV.; Aar 1784 greb Frederik Vl. Rigets Tømme med Sin kraftige, velgiørende Haand. Sammenligningen mellem disse store Konger ligger i Dag saa nær. Christian IV. blev 71 Aar. Lever Frederik VI. med Sin og Danmarks elskede Dronningen, til Sit 72 Aar, da vil det Kongelige Par kunne feire Sin Guldbryllupsfest, og Kongerne ville ogsaa kalde Ham deres Fader Men hvis den barmhiertige Himmel derefter endnu vil lægge ni Aar til den bedste Konges Liv, da vil Han, med Sin Slægt og Sit Folk, kunne feire den oldenborgske Stammes firehundredaarige Jubelfest. Alle Hierters Haab Ham love, Egens Styrke, Bøgens Aar!" Og samles Hans Støv engang med Hans Fædres, da hvile Hans Aand over Hans Efterfølgere paa Thronen, at Ordet kan sandes: "Aldrig døer Dannemarks Konge!"¬
Den Vest-Sjællandske Avis, 1834-04-22
J Sundby-Øster paa Amager forefaldt i Tirsdags (Flyttedagen) en rædsom Begivenhed. En der boende fattig Skomager, der skulde flytte fra den Leilighed, han beborde, og, ude af Stand til at betale den skyldige Leie, ikke faae Udveie til at frelse sit ringe Bohave, fattede det fortvivlede Forsæt at tage sig og sine tre Børn af Dage, hvilket han iværksatte ved om Natten at anlægge Jld og indebrænde sig og Børnene. Ganske tidlig Tirsdag Morgen vakte et af Børnenes Skrig Opmærksomhed; man trængte ind i Huset, og fandt Faderen og de tvende af Børnene livløse. Det tredie Barn (efter Forlydende 7 Aar gl.) frelstes og blev bragt paa Hospitalet. (Kbhp.)Hr. Cancellieraad Hempel i Odense har udgivet et Skrift under Titel af: Jesus Christus, som han var, er og bliver, uddraget af hans egne Ord og Levnet efter Evangelisternes Beretninger.
Den Vest-Sjællandske Avis, 1834-04-22
Odense. 199 S. 8vo. Jeg vil ikke fælde nogen Dom over dette Skrift; thi ethvert Menneske, som Gud har givet en sund Forstand og har bevaret den, kan selv uden Vanskelighed bedømme det; da det er saaledes skrevet at det kan læses saavel af Ulærde som Lærde. Jeg vil kun sige, at Skriftet er overmaade mærkværdigt, og at det maa nødvendigt, aabenbart eller hemmeligt, frembringe de største Virkninger. Jngen vil fortryde at have kiøbt det; den som har kiøbt det vil sikkert gjemme det, og alle tænksomme Mennesker ville i deres stille Sind forundre sig over hvortil det menneskelige Livs Giæringer dog kunne fore. Slagelse, 22de April 1834. Bastholm.
Den Vest-Sjællandske Avis, 1834-04-22
Kiøbenhavns Børs d. 18de April 1834. Cours. Hamborg 2 M. - a vista 207 1/2. - Species. 207 (den 18. April 1833 211). Disconto 4 PC. - Specier solgtes til 2 Rbd. - Mk. 6 3/4 s. (Jfior 12 Mk. 10 1/2 s.) Kongel. Obligationer uden Renter i Bemk. 87 1/4 Rbd. - Dito uden Renter i Sedler 90 1/2 (i Fior 92 Rbdlr.) - - Nationalbank-Obligationer (af Laanet den 2den Februar 1820) i rede Sølv 101 1/2 a 102 Rbdlr. Dito i Sedl. 105 a 105 1/2 Rbd. 4 PC. Rigsbanksobligat. Renten pr. 6te Januar 102 Rbdlr. r. S. Norske Laan til 6 PC. Bcomk. 103. Dito dito til 4 PC. 100 1/2. Nye Dito Dito i r. S. til 4 pC. 100 1/2. 4 Procent uopsigelige norske Statsobligationer, lydende paa Norske Species.
Den Vest-Sjællandske Avis, 1834-04-22
3 PC. Engelske Laan ved Wilson & Compagnie 70 1/2 a 71. NB. 1 Pd. St. beregnet til 14 Bmk. Norske Speciesdl. 169 a 170 Rbd. (Jfior 153 1/2.) Svenske Sedl. 46 1/2 a 46 3/4 sk. pr. 1 Rdlr. Rigsg.
Den Vest-Sjællandske Avis, 1834-04-22
Kiøbenhavns Torvepriser, d. 18. April. Rug, Tdn. 3 Rbd. 4 Mk. 8 s. a 4 Rbd. 2 Mk. - s. Hvede Tdn. 4 Rbd. - Mk. 8 s. a 4 Rbd. 3 Mk. - s. Bygger. Tdn. 2 Rbd. - Mk. 8 s. a 2 Rbd. 1 Mk. 4 s. Byg 6-1. Tdn. 2 Rbd. - Mk. - s. a 2 Rbd. 1 Mk. 4 s. Havre, Tdn. 1 Rbd. 5 Mk. 8 s. a 2 Rbd. 1 Mk. - s. Ærter, Tdn. 4 Rbd. 2 Mk. - s. a 4 Rbd. 3 Mk. 8 s. Røget Flesk Lpd. 1 Rbd. 2 Mk. 12 s. a 1 Rbd. 3 Mk. 8 s. Grøns. Flesk, Lpd. 1 Rbd. 1 Mk. - s. a 1 Rbd. Mk. 12 s. Smør, Pd. 1 Mk. 2 s. a 1 Mk. 4 s. Æg, Snesen 1 Mk. 1 s. a 1 Mk. 2 s. Giær, Pd. Rbd. 1 Mk. 2 s. a 1 Mk. 4 s.
Den Vest-Sjællandske Avis, 1834-04-22
Beltpassage. Fra den 18de til den 20de April: Til Fyen. Hr. F. Brummer; Jmfr. Brummer; Kammerh. Rabe Levezau, Kbmd. Bellingrath; Handelsf. Brünger; Frøken Moldrop; Cand. Theol. Brandt; Forv. Schack; Landcadetterne Schædler og Lüten; Agent Holler; Jmfr. Seest og Hansen; Cansul, Gross. Grut; Mad. Møller og Lerche; Veipiqveur Garff, Oberstlieut. Prangen; Forv. Juel og Mad. Herz; Kammerherreinde Rees. Til Siælland: Kammerjunker Mülius; Forstandidat Linde; Jurist Achermann, Handelsf. Autzen og Tvitmeier; Propr. Kall; Toldbet. Didrichsen.
Den Vest-Sjællandske Avis, 1834-04-22
AVERTISSEMENTS. Formedelst Eiendoms Fratrædelse lader Hr. Proprietair Klingberg ved Auction, som afholdes paa Løvegaard Løverdagen den 26de d. M., bortsælge endeel Ind- og Udboe bestaaende af Senge, Sengklæder, Stole, Borde, Sophaer, Skabe, Speile, Porcellain, Glas og meget andet Huusgeraad, et Partie Kornvare af 200 Tdr. Hvede, 50 Tdr. Rug og 1 a 200 Tdr. 2radet Byg, saa og en betydelig Deel røget Flesk, 2 sorte Kiøreheste, nogle Føl og en særdeles god Faareflok; endelig bortsælges en stor Deel til Bygningsarbeide indkiøbte Materialier, bestaaende af 60 Tylter Brædder, svære Bielker og mindre Tømmer, 20,000 Stkr. Flensborg Muur steen, 40 Fag nye Vindueskarme med Rammer og Beslag m. m. Det bemærkes, at Kornvarene bortsælges med Ret til sammes frie Transport til Slagelse. Der gives Credit til Mikkelsdag d. A. og Auctionen begynder fornævnte Dags Morgen Kl. 9 præcise. S. Fog. Slagelse den 14de April 1834.
Den Vest-Sjællandske Avis, 1834-04-22
Mandagen den 28de April, Kl. 10 om Formiddagen, afholdes paa Sorøe Tingsted offentlig Auction over følgende Effecter i Sorøe Academies Skove.
Den Vest-Sjællandske Avis, 1834-04-22
Endeel Egebark til Aftagelse paa Roden i Sønderskoven, Hagerups Indhegning, Biernede, Storskov, Enemærke og Nordskov, samt i Tersløse Bøgeskov. Circa 100 Favne Bøgebrænde i Grydebierg Feldtskov, Horsebog og Alstedskov. Circa 100 Favne dito i Gyrstinge Store- og LilleBogeskov. Circa 50 Favne dito i Hellestrup Nordskov. Endeel Naaletræ Tømmer og Rafter i Sønderskov, Grydebierg og Alstedskov. Endeel Udhug og Ellebrændsel m.v. i alle Skove under første Distrikt. Nogle Hiulvedsklodser i Grydebierg og i Sønderskoven. Foranmeldte Materialier staae til Eftersyn forinden Auctionen naar Man henvender sig derom til vedkommende Skovfogder. Sarauw. Aar 1834, Tirsdagen den 29de April, agtes afholdt offentlig Auction paa Sprettingegaarden, beliggende ved Ulstrup Bye i Bregentved Birk under Præstøe Amt, over endeel Løsøre og Effecter, tilhørende afgangne Forpagter af bemeldte Gaard, Olsens, og ligeledes afdøde Enkes fælleds Stervboe, og bestaaende af Meubler, saasom: Borde, Stole, Sofaer, Skabe, Speile, Sengesteder, et ottedags Stueuhr, Kakkelovne m.v., endeel Sengeklæder, Kobber, Malm, Kiøkkentøi, Vogne, Avlsredskaber, endeel Køer og Qvier, Heste, Sviin, nogle Kornvarer, af Rug, Byg, Havre m. m. Auctionen begynder om Formiddagen Kl. 9. Kreaturene, Vognene, Avlsredskaberne og Sædevarene blive bortsolgte i Middagsstunden. Christianslund den 12te April 1834. Lautrup.
Den Vest-Sjællandske Avis, 1834-04-22
At jeg Undertegnede er flyttet fra Hr. Kiøbmand H. Jørgensens Gaard paa Nyetorv til Hr. Farver Hoffmanns Gaard paa Smedegaden, undlader jeg ikke herved at bekiendtgiøre. Slagelse den 17de April 1834. F. Rasmussen, Guldsmedmester.
Den Vest-Sjællandske Avis, 1834-04-22
For mine ærede Kunder, og Andre som vil forunde mig deres Arbeide, tillader jeg mig herved at bekiendt giore, at jeg er flyttet fra Slottensgade og boer nu i Hr. J. Hviids Gaard paa Sveitserpladsen. Slagelse den 17de April 1834. C. Witthaus, Glarmester.
Den Vest-Sjællandske Avis, 1834-04-22
Undertegnede undlader ikke herved at bekiendtgiøre at han er flyttet fra Rosengaden til afdøde Hattemager Laus Sted paa Slottensgade, og anbefaler sig fremdeles til sine Kunders Yndest. Slagelse den 15de April 1834. Müssel, Skomagermester.
Den Vest-Sjællandske Avis, 1834-04-22
En Kokkepige og nogle Malkepiger kunne faae Condition til 1ste Mai. Anvises fra Bogtrykker Magnus.
Den Vest-Sjællandske Avis, 1834-04-22
Af det Schovske Legat til Tersløse Sogns Fattigvæ. sen kunne 1000 Rbd. Sølv, imod anordningsmæssig Sikkerhed, erholdes tillaans, og hvorom afhandles det Fornødne med Undertegnede, paa Fattigvæsens-Commissionens Vegne. Tersløsegaard pr. Sorøe, den 8de April 1834. J. P. Enkebølle, Forvalter ved Sorøe Academies nordre Godsdistrikt.
Den Vest-Sjællandske Avis, 1834-04-22
Nyt Frøe. Rødt Kløverfrøe 16, 18, 20 a 24 Mk. pr. Lpd., hvidt dito 14 Mk. pr. Lpd., fiint og grovt Raigræs, Theemothei, Lauserne, Esposette, Spergel og (holcus cana tus) bekommes til billige Priser hos Urtekræmmer Jorgen D. Schmidt, lige for Vesterport, i Kiøbenhavn; sammesteds anvises et Partie meget godt Thornips Frøe, hvorefter kan avles store Tornips paa 8 a 10 Pd. Stkt., som er meget anbefalende til Qvæg=Fodring.
Den Vest-Sjællandske Avis, 1834-04-22
En beqvem Leilighed ved Slagelse Nytorv er strax at faae tilleie hos C. Pedersen.
Den Vest-Sjællandske Avis, 1834-04-22
Undertegnede er flyttet fra Nytorv, til min 1. H. egen Gaard paa Smedegaden, hvilket herved bekiendtgiøres for mine ærede Kunder; samme Sted kan en velvoxen Dreng, som har Lyst til at lære Farveriet, strax blive antaget. Slagelse den 17de April 1834. Boeck, Farver.
Den Vest-Sjællandske Avis, 1834-04-22
Gamle Original-Olie=Malerier, F. L. Schou, kiøbes af paa Slottensgade i Slagelse.
Den Vest-Sjællandske Avis, 1834-04-22
Et smukt moderne Birketræes Chatol, uden Opsats, anvises tilkiøbs af Avis Expeditionen. Slagelse Tegneskole begynder sine Øvelser for indeværende Qvartal Mandagen den 28de April førstkommende. De af Skolens Elever, som agte at fortsætte deres Tegneøvelse i denne Skole, og Andre, som maatte ønske sammesteds at indtræde som Elever, vilde desangaaende henvende sig til Skolens Casserer og Committeens Medlem, Forligelsescommissair V. Hansen i Slagelse. Slagelse den 19de April 1834.
Den Vest-Sjællandske Avis, 1834-04-22
Fredagen den 2den Mai førstkommende om Formiddagen Kl. 11, holder Committeen for Holbeks Amts Sparekasse sin Forsamling paa Svinninge Giestgiver sted, hvor Jndskud modtages. Windekilde den 18de April 1834. Løschau.
Den Vest-Sjællandske Avis, 1834-04-22
Avlsgaarden Appelsberggaard, med en Boelig passende for en Familie uden for Bondestanden, under Grevskabet Holsteinborg, i Hyllested Sogn, som staaer for 17 Tdr. 6 Skpr. 1 Fdkr. 1 1/4 Alb. contribuabelt Ager og Engs Hartkorn, og har et Areal af omtrent 140 Tdr. Land, kan med den til sammes Drift fornødne Besætning af Heste, Køer, Vogne og Avlsredskaber samt Sæde- og Fodekorn strax erholdes, i Fæste. Den afleveres, naar det ønskes, tilsaaet. Vedkommende ville om Vilkaarene henvende sig til undertegnede Besidder. Holsteinborg den 19de April 1834. F. A. Holstein.
Den Vest-Sjællandske Avis, 1834-04-22
At Undertegnede er flyttet fra Løvegade og boer nu paa Nyetorv i Hr. Christophersens Gaard, og at jeg der, som forhen, udfører alt mueligt Grovsmedarbeide, saavelsom alt muligt Mølle- og Maskinarbeide, skulde jeg ikke undlade at bekiendtgjøre for de Ærede som der vil forunde mig deres Arbeide, med den Forsikkring: at hurtig Expedition og billig Betaling skal stedse være mit Formaal. Slagelse den 21de April 1834. Ærbødigst. N. Lindhardt Et meubleret Værelse for en enlig Person er strax at erholde tilleie. Bogtrykker Magnus anviser. Grise af den engelske Race, der som Sviin fødes og fedes med Ubetydeligt, kommer paa Slagelse Nyetorv, Løverdagen den 26de April om Formiddagen Kl. 10.
Den Vest-Sjællandske Avis, 1834-04-22
Udmærket godt sort Blæk.
Den Vest-Sjællandske Avis, 1834-04-22
Det af Urtekræmmer Joh. M. Melbye i Kiøbenhavn præparerede udmærket gode sorte Blæk, erholdes til den billige Priis: en heel Flaske 2 Mk. 4 s.) uden Flaske, med Flaske 8 s. mere. en halv dito 1 Mk. 2 s. paa efterfølgende Steder i Siælland. i Slagelse hos Hr. Kiøbmand P. A. Kierulfs Enke, i Sorne hos Hr. Kiøbmand Tronnier, i Skielskiør hos Hr. Kiøbmand H. Aarestrup, i Callundborg hos Hr. Kiøbmand C. J. Roeskilde, i Nestved hos Hr. Kiøbmand S. C. Carlsen, i Kiøge hos Hr. Kiøbmand F. W. Møller, og i Kiøbenhavn paa Hiørnet af Compagniestræde og Knabrostræde No. 51 hos Urtekræmmer Joh. M. Melbye. BN. Saavel til Udsalg som i Partier gives betydelig Rabat.
Den Vest-Sjællandske Avis, 1834-04-22
Chocolade, udarbeidet til den største Fiinhed ved Dampkraft i Undertegnedes Fabrik ved Kjøbenhavn. sælges til Fabrikpriser fra 2 Mk. 4 s. til 8 Mk. pr. Pd. efter Qvalitet: J Callundborg hos H. L. Hesselberg. I Hillerød hos Hr. Thorsen. - J Slagelse hos Hr. O. R. Strande. - J Sorøe hos Hr. Tronnier J Storeheddinge hos Hr. S. H. Hoffmeyer. -J Holbek hos Hr. N. P. Stausholm. - J Helsingøer hos Hr. C. F. Eckardt. - J Skielskjør hos Hr. O. Vallentin. - J Nestved hos Hr. C. P. Ludvigsen. - J Faxøe hos Hr. O. Grum. J Kiøge hos Hr. F. W. Møller. - J Vordingborg hos Hr. S. F. Sørensen. Til Dhrr. Kjøbmænd i de Byer, hvor der ei findes fuldstændig Sortement, gives der ogsaa paa enkelte Sorter en passende Rabat, naar man behager at henvende sig til Hjørnet af Nørrevold og Larsleistrædet No. 161 i Kjøbenhavn hos P. Chr. Deichmann & Comp.
Den Vest-Sjællandske Avis, 1834-04-22
Herved bringes de af mig for indeværende og flere Qvartaler tilbage udstædte Regninger for Avisen i behagelig Erindring; ligeledes de for indrykkede Avertissementer. Slagelse den 21de April 1834. P. Magnus.